钦定古今图书集成/方舆汇编/职方典/第1108卷 > 福宁州古迹考 州志
## 钦定古今图书集成/方舆汇编/职方典/第1108卷 > 福宁州古迹考 州志

本州

温麻废县　在四十一都。今称“古县。” 有鼓楼连山，今其山名鼓楼山。

北城门　门上有“唵嘛呢叭。”“吽”六字。元时建。菱湖　即今南察院地。旧为洿湖生菱。宋县令杜枢筑其地建学。故傍为儒林境。

“西尉　” 宋为原明王祠，即今七圣宫址也。后埔街　故址在今北门城壕。

市桥　：在赤岸。前代人物最盛，有十八境，于此为互市，故名。

“《船坞　》山腰” ，尽南坳处。

四牌楼　在州城东境

明新堂　在长溪县正厅后。

朱子流寓武曲朱氏宅　，漆书“文章华国，《诗》《礼》传家” 八大字。

镇守军福兴，亳州营　。至元丁亥，改县为州，置此于西道堂废址西关之内，疑今教场地。留耕堂　在东门外，宋忠文王伯大号“留耕。瑞泉堂　” 旧在登龙坊上，今真庆宫左。

桂枝亭　在赤岸。乾符二年，林嵩登第归里，东西二门各建华表，构亭立碑，幕僚前进士纬为文。

罡溪　：今东西隅皆其地。

茶亭　在祠山宫前

王右军祠堂　在赤岸东。

虎池　，在报亲村中。谢义韶出入乘虎语具寺

观志

风伯坛　在州西明宗山下。

雷雨师坛　在龙泉山下。

四牌楼　在州城东境。嘉靖十三年，知州周珙毁旧城基为之，今毁。

“节妇” 亭　在州治北街口，旧国储坊地。嘉靖十六年，周珙为顾氏建。

明新堂　在长溪县正厅后，元祐六年建，温州路总管汴人赵凤仪记。

东道堂　在东门外

营田洋　唐末，赤岸居民垦斥，得地千馀亩。时闽王据八闽，与吴越兵争取其地，为赡军之需，曰“营田洋。”

唐金州刺史林嵩宅　在“赤岸。”

宋提刑杨楫宅　在潋村。

宋直龙图阁林湜宅　在赤岸。

参知政事王忠文伯大宅　，在赤岸东岩。严州教授黄楫宅　，在翁潭。

“太师孙翼凤” 宅　在孙家巷，今射圃地。

元知州陈天锡宅　在西巷。

明刑部司务林海宅　在面石灞墩，迁后所八间巷。

福安县

县尉司　按《县志》，“在谯楼右，元时建。”

白石巡检司　按《县志》，在七都。今徙黄崎。辜岭巡检司　按《县志》，“旧志” ，宋置觚岭巡检司，在邑南飞鸾渡口。飞鸾在宁德二都，而辜岭在福安九都，岂“觚” 、“辜” 同音耶？抑初创于九都而遥制三江口耶？传疑存之于此。

渔阳巡检司　去县北九十里。洪武三年设，景泰六年废。按《三山志续志》：“元有渔溪巡检司，在咸村，即此。”

黄崎驿　宋置

下邳驿　按《县志》“宋置。” 以上二驿久废，而本县迎候甚艰，宜议兴之。

白沙务　按《县志》，在二十五都，绍兴二年置。税课务　按《县志》，“在西南一里，洪武二年置，宣德间重建。”

广惠仓　按《县志》：“在谯楼外迎祐坊，宋县令林子勋建。减俸及民食盐，积千缗充局，命僧掌之，备赈贷，收息二分，贫不能葬者举息以助。又局本一百贯足则收息修理道路。”

安惠仓　按《县志》：“在县西，宋县令郑黼建。谷贱籴之，贵则出之，斗粟收息钱二文，其息入惠民局买药，馀复增籴存留。”

际留仓　在仪门右

白石仓　在七都

常平义仓　在龟湖山下。元尹赵元喜建。义仓　凡九所。宋延祐建，今废。

税粮场　唐榷务、黄崎。

锦屏堂　在县西，有海棠五千枝。

《依山亭　》《黄崎》。

扆峰亭　在县后，林子勋建，登眺其上，以望云物。

“平远亭　” ：在县城南。县令林子勋建。

大观楼　、龟颈敌台，万历辛巳，水废。

御书阁　在县东南

《钓鳌亭　》《黄崎》。

飞凫阁　金山学

棠茇亭　知县杨维诚捐俸建，在十八都。《放生亭　》在龟湖山。

廉村廉溪　唐肃宗嘉薛令之清节，敕名“甘棠港　。” 黄崎镇有巨石立波间，多覆舟，王审知祷海神，雷轰石去。唐昭宗赐号“甘棠港。” 玉春堂　在扆山东。淳祐八年，县令林子勋建，堂左右环植梅花。

文殊院　在秦溪西。里人得土中石刻三字，今呼“文殊岭。” 有神钟。

宋儒信斋杨复故居　，在二十八都。倪峤遗裔守田庐，世久，或分居岭外塘及宁德七都。会稽尉郑虎臣故居　，在柏柱，今呼“白鹭” ，遗族在焉。

晞发处士谢翱故居　，在穆洋樟檀坂，“御史陈锜凤山别墅　” ，在县北郊，读书庐墓处。《宁德县》

感德盐场　唐开成中置场督盐，建。前厂即今县治，后厂在龙首境。

鹤岭寨　在白鹤岭。建炎二年，长溪令潘中拒建寇于此。

花桥石堂　，淳熙间朱文公过此，语人曰：“后数十年此中出儒者，读天下书十八九。” 淳熙甲辰

陈普生有《鹧鸪，绕屋之祥》。

三县寨　在三都。宋初置于三屿。元丰初，徙蛇崎山。其水界福宁、福安地，故名。

宁川驿　在县簿厅。宋绍兴二十八年设，后废。飞泉驿　在二都。宋绍兴七年设。元祐八年徙焦门颊。绍兴三十年以风涛险恶罢废。

诚斋　在五都漳湾鞍峰山右，宋阮大成建，有敷教，分十斋。

东青书院　在二十五都，宋姚、周二姓建。有六斋，初名“学古斋” ，绍定元年易扁。

海山奇观楼　在一都西山。

养贤堂　按《县志》：“在明伦堂后，为师生会膳之所。洪武五年，知县王溥建，三十三年毁，知县关可诚重建。天顺四年，御史顾怀同、古永昌重建。正德三年戊辰毁。六年，知县熊翀鼎建。嘉靖四十年倭毁。”

尊经阁　按《县志》：“宋时有御书阁，绍定五年，县丞周顾行建，后废。宣德四年，御史张铎、知县张初重建于学山之东，正德戊辰毁。嘉靖四年，县丞李诏捐俸重建，在养贤堂后学山之巅，改名尊经阁。十三年毁。”

观澜亭　按《县志》：“初在南门外，俯瞰鱼塘。宣德四年，御史张铎徙学仪门之东，泮池之上。嘉靖辛酉毁于倭。” 今之启圣祠，即亭之故址也。敬一箴亭　始在。

文庙仪门之右。嘉靖十一年、移建于养贤堂后之

山坡辛酉毁

腾蛟起凤楼　即龙门楼也。在儒学东南，跨溪，初名“下水关” ，又名“南城关。” 关上起楼，乃名“龙楼。” 嘉靖三年，县丞李诏建，辛酉倭毁。

状元亭　按《县志》：“在龙首境厂心庙前。宋余复乞灵于庙，神许以大魁天下，后果状元及第，乃建亭以表之。”

石壁亭　按《县志》“在二十二都，正统四年道士陈虚中建，教谕戴福海有诗。”

河泊所　按《县志》，“在县城直街正西，原系税课务，洪武元年开设，未几裁革。景泰三年，乃设河泊官以管鱼课，改务为河泊所。嘉靖十年，以鱼课不多，属县带征，省其官所地，售陈、徐二家。” 不欺堂　按《县志》，“在县堂东。”

五凤楼　按《县志》“在一都碧山下，宋建。”

振华楼　按《县志》：“在朝天门内，来往官使迎饯于此。淳祐五年，县令赵希岳重修。”

超览亭　按《县志》“在一都灵溪寺西，宋建，旧名清辉。嘉熙中，县令聂世美改今名。淳祐十二年，县令徐梦发重建。”

骖鸾亭　按《县志》“在白鹤岭旁。”

跨鹤亭　在“骖鸾” 之下。右二亭宋嘉定间，署丞黄克宽建。

御风亭　在骖鸾之下。淳熙间，县令邓仲椅建。青竹神冢　，按《县志》，“在青竹洋山，相传黄岳之祖地也。今谓之王墓，榛荆不生，人或锄之，必有怪异。”

仙人墓　按《县志》：“在白鹤鼻之右，有一小山，俗呼为仑。有古冢，相传为仙人墓。”

金仙塔　按《县志》，在碧山北一里许。山下有寺，后寺毁塔存，岁久乡人拆卸，今止存一层。登龙石　按《县志》，弘治十年水涨，四都金溪山墩崩去半，中有两石相合，摧流其一，更一尚存，中刻二字曰“登龙字，径方五寸。”

郑乡校　按《县志》“在九都福首罗山，宋郑氏建，中为殿，分十二斋。”

宋庆元君子林仲麟宅　在梅溪。

先儒陈普宅　在石堂

提刑郑南宅

进士郑昌龄宅　俱在双荐峰下。

元先儒韩信，同宅　在中村。

明少保林庄敏聪宅　在埔源。